Investigazzjoni mill-pulizija u oħra interna fl-Isptar Monte Carmeli wara li erba’ pazjenti huma suspettati li ħadu doża qawwija ta’ mediċina. L-aħbar ġiet ikkonfermata mill-Ministeru tas-Saħħa li qal li l-pazjenti dehru li ma kienux f’sikkithom. L-ewwel ġew eżaminati mit-tobba tal-isptar Monte Carmeli u wara intbagħatu għall-kura fl-isptar Mater Dei fejn qed jinżammu għal osservazzjoni. Il-Kummissarju għas-Saħħa Mentali t-tabib John Cachia kien infurmat bil-każ. Kemm il-pulizija kif ukoll il-management tal-isptar Monte Carmeli qed jinvestigaw is-sors tal-mediċina li ħadu l-pazjenti.